23. 10. 87 De Europæiske Fællesskabers Tidende Nr. L 300/3 RÅDETS FORORDNING (EØF) Nr. 3145/87 af 19. oktober 1987 om forhøjelse af det for 1987 åbnede fællesskabstoldkontingent for ferrochrom indeholdende mindst 6 vægtprocent kulstof, henhørende under pos. ex 73.02 E I i den fælles toldtarif RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 28, under henvisning til forslag fra Kommissionen, og ud fra følgende betragtninger : Ved Rådets forordning (EØF) nr. 476/87 (1), ændret ved forordning (FØF) nr. 1624/87 (?), har Rådet for 1987 åbnet og mellem medlemsstaterne fordelt et fællesskabstoldkon- tingent med nulsats for ferrochrom indeholdende mindst 6 vægtprocent kulstof, henhørende under pos. ex 7302 E1 i den fælles toldtarif; dette kontingent er midlertidigt fastsat til 220 000 tons ; på grundlag af de for tiden disponible økonomiske oplys- ninger vedrørende forbrug, produktion og indførsler i henhold til andre præferencetoldordninger kan det anslås, at Fællesskabets umiddelbare behov for indførsel af denne vare fra tredjelande i indeværende år vil være større end den ved nævnte forordning fastsatte mængde ; for at undgå at skabe uligevægt på markedet for nævnte vare og for at sikre en sideløbende udvikling i afsætning af Fællesskabets produktion og en tilfredsstillende forsy- ningssikkerhed for de industrier, der anvender denne vare, bør kontingentet dog kun forhøjes med en mængde, der svarer til nævnte industriers behov indtil årets udgang, dvs. 180 000 tons ; forhøjelsen bør opdeles i to dele, hvoraf den første fordeles mellem visse medlemsstater i forhold til deres forventede behov, medens den anden udgør en fælles- skabsreserve til dækning af eventuelle yderligere behov — . UDSTEDT FØLGENDE FORORDNING : Artikel I Det fællesskabstoldkontingent, der er åbnet ved forord- ning (EØF) nr. 476/87 for ferrochrom indeholdende mindst 6 vægtprocent kulstof, henhørende under pos. ex 73.02 E I i den fælles toldtarif, forhøjes fra 220 000 til 400 000 tons. Artikel 2 1. ÉEn første del på 162000 tons af den i artikel 1 nævnte supplerende mængde fordeles mellem visse medlemsstater på følgende måde : (tons) Benelux 10 500 Tyskland 56 600 Spanien 14 000 Frankrig 38 700 Italien 24 500 Det Forenede Kongerige 17 700 2. Anden del på 18000 tons udgør reserven. Den i artikel 2, stk. 3, i forordning (EØF) nr. 476/87 fastsatte reserve forhøjes således fra 21 770 til 39770 tons. Artikel 3 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 19. oktober 1987. ()) EFT nr. L 49 af 18. 2. 1987, s. 1. () EFT nr. L 152 af 12. 6. 1987, s. 4. På Rådets vegne U. ELLEMANN-JENSEN Formand